Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
22 ธ.ค. 2558

อาจมี Technical Rebound บ้าง…แต่ยังไม่มีสัญญาณ “กลับตัว”
ดัชนี SET อยู่ที่ 1,265.28 จุด +0.84 จุด +0.07% ปริมาณซื้อขาย 31,590  ล้านบาท
แนวรับ :  1,260 / 1,252  จุด , แนวต้าน : 1,270 / 1,284 จุด
 
สรุปทิศทางและแนวโน้มตลาด
SIM ได้ Order โทรศัพท์มือถือเพิ่มจาก ADVANC: ADVANC ใช้แผนการแจกโทรศัพท์มือถือ 3G ฟรีให้กับกลุ่มลูกค้า 2G เดิม ซึ่งเป็นปัจจัยบวกต่อ SIM ที่จะได้รับคำสั่งซื้อพิเศษจาก ADVANC ประมาณ 3 ล้านเครื่อง (SIM มีโทรศัพท์ประมาณ 5-6 แสนเครื่องเป็น Inventory) ซึ่งถือว่าเป็นปัจจัยบวกต่อผลการดำเนินงาน SIM ระยะสั้น แนะนำ “เก็งกำไร” ประเมินแนวต้านที่ 1.38-1.40 บาท 
 
หุ้นที่น่าสนใจทางเทคนิค
TMB “ซื้อ” ราคาหุ้นเริ่มมีจังหวะฟื้นตัวขึ้น กลับมายืนเหนือเส้นค่าเฉลี่ยระยะสัปดาห์ได้ ด้วยปริมาณการซื้อขายเริ่มสูงขึ้น สอดคล้องกับเครื่องมือ MACD เริ่มชี้ขึ้น เป็นจังหวะเก็งกำไรตามการฟื้นตัว มีแนวต้านแรกที่ 2.44 บาท และถัดไปที่ 2.50 บาท
THCOM “ซื้อ” ราคาหุ้นเริ่มฟื้นตัวด้วยรูปแบบ Double Bottom เครื่องมือชี้ทิศทาง DI+ ชี้ตัด DI- ขึ้นสนับสนุนการฟื้นตัว MACD ชี้ขึ้นใกล้ตัด 0 เป็นจังหวะซื้อเก็งกำไร มีแนวต้านแรกที่ 27.25 บาท ผ่านได้เป้าหมายถัดไปที่ 28.25 และ 29.50 บาทตามลำดับ
 